Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Netanjahu varoitti äänestäjiä, jotka ovat hylänneet Likudin, -
että ilman heidän ääniään -
hän on vaarassa menettää pääministerin paikkansa.
Israelin ulkoministeri Lieberman sanoi, -
että Israelille epälojaalit arabi- kansalaiset pitäisi mestata.
Israel aloitti hedelmien ja vihannesten tuonnin Gazasta -
ensi kertaa kahdeksaan vuoteen.
Pääministeri Netanjahu käynnisti viime hetken mediakampanjan, -
kun vaikuttaa siltä, että hänen pääkilpailijansa -
on saamassa yhä suurempaa vaalikannatusta.
Tuore mielipidekysely kertoo, -
että Sionistinen liitto on nyt nousemassa johtoon -
oltuaan viikkoja tasoissa Likudin kanssa.
Netanjahu varoitti niitä äänestäjiä, -
jotka ovat hylänneet Likudin, että ilman heidän ääniään -
hän saattaa menettää pääministerin paikkansa. Ennusteet näyttävät, -
että Sionistinen liitto saisi 25 ja Likud 21 paikkaa parlamentissa.
Sionistinen liitto toivoo eron olevan tarpeeksi suuri, -
jotta Israelin presidentti pyytäisi sen johtajaa, Jitshak Herzogia, -
muodostamaan Netanjahun sijasta hallituksen tiistain vaalien jälkeen.
Olen totta kai huolissani. Kuka tahansa, joka näkee tämän eron, -
käsittää, että meillä on muutama päivä aikaa kuroa se kiinni.
Muutoin Livni ja Herzog -
ovat Israelin seuraavat pääministerit, arabipuolueen tuella.
Sionistisen liiton yhteistyön puitteissa Herzogista tulisi Israelin pääministeri-
kahdeksi vuodeksi, minkä jälkeen Tzipi Livni ottaisi paikan -
neljän vuoden hallituskauden kahdeksi viimeiseksi vuodeksi.
Netanjahu kohdisti viestinsä niille israelilaisille, -
jotka haluavat hänet pääministeriksi mutta ajattelevat äänestää -
muita kumppaneita Likud-johtoisesta koalitiosta.
Valintani ei ole varma asia.
Minut valitaan vain, jos kansallisleirin kannattajat äänestävät puoluettani.
Se ei ole itsestäänselvyys, mutta peliä ei ole vielä menetetty.
Likudin heikentyminen kyselyissä näyttäisi osoittavan, -
että Netanjahun 3. maaliskuuta USA:n kongressissa pitämä puhe, -
jossa hän varoitti mahdollisesta Iranin ydinsopimuksesta, -
ei vaikuttanut merkittävästi äänestäjiin Israelissa.
He ovat tottuneet kuulemaan tämän- kaltaista retoriikkaa Netanjahulta.
Netanjahun keskeisin teema haastattelussa oli silti turvallisuus.
Hän varoitti, että Herzog ja Livni taipuisivat paineen alla luovuttamaan -
maata rauhan vastineeksi ja hyväksyisivät Iranin ydinsopimuksen.
Livni ja Herzog eivät jarruttele, kun kansainväliset käskyt saapuvat pian.
He haluavat antautua.
Livni ja Herzog arvostelivat päätöstäni rakentaa lähiöitä Jerusalemissa.
He myös kritisoivat Iranin-vastaista siirtoani eivätkä tue sitä.
Taistelen Israelin turvallisuuden, tulevaisuuden ja talouden puolesta.
Heillä on eri käsitys.
Israelin johtajien kiistat Jerusalemin ja Temppelivuoren asemasta jatkuvat.
Aihe ei ole kaikille puolueille ydinkysymys.
Jerusalemin ratkaisematon kysymys on kuitenkin aina ollut -
Israelin ja palestiinalaisten konfliktin keskiössä.
Viimeisin väkivallan aalto kaupungissa kiristi Israelin ja Jordanian välejä -
ja sai israelilaiset pelkäämään uutta palestiinalaisten intifadaa.
Tzipi Livni vieraili hiljattain Länsimuurilla.
Livni ja oppositiojohtaja Herzog ovat Netanjahun haastajia.
Livni painotti heidän Sionistisen liittonsa kantaa Jerusalemiin: -
Se säilyisi aina Israelin hallinnon alla.
Tämä paikka, tämä pyhä paikka, joka on meidän napanuoramme, -
on kansamme yhtenäisyyden tyyssija.
Tällä paikalla me nyt sitoudumme, että oli tilanne mikä tahansa, -
tämä paikka pysyy meillä. Se pysyy Israelin kansalla.
Se pysyy Israelin valtion suvereenissa hallinnassa.
Pääministeri Netanjahu kritisoi Sionistisen liiton lausuntoa -
todeten, että on mahdotonta säilyttää hallinta Jerusalemista -
tai turvata pääsy juutalaisten pyhille paikoille, -
jos Jerusalem annetaan myös palestiinalaisille pääkaupungiksi.
Tzipi Livni sanoi hiljattain voivansa neuvotella Jerusalemista.
Aiemmin lokakuussa -
hän tuomitsi rakennustyömme Jerusalemin juutalaislähiöissä.
Hän sanoi sitä vastuuttomaksi rakentamiseksi.
Minusta se kertoo kaiken.
Se kertoo siitä, että valinta 17.3. tapahtuu näiden välillä: -
joko minun johtamani Likud-hallitus, joka kestää paineet Jerusalemista -
tai Livnin ja Herzogin johtama vasemmistohallitus, -
joka luhistuu paineiden alla.
Palestiinalaiset Jerusalemissa painottivat, -
että he eivät usko ratkaisun olevan saavutettavissa, -
sillä heidän mukaansa maa kuuluu vain muslimeille.
Minun näkökulmastani ratkaisua ei ole, -
koska juutalaiset eivät luonnollisesti halua ratkaisua.
Meidän kokemuksemme mukaan Jerusalem on heille tärkeä kysymys.
Mutta myös meille se on tärkeä asia.
Rauhanomainen ratkaisu?
Ei. Se mikä on väkivalloin viety, se väkivalloin takaisin otetaan.
Palestiina on islamilainen arabimaa, ei heprealainen tai jotakin muuta.
Israelin ulkoministeri Lieberman, -
joka johtaa kansallismielistä Israel Beiteinu -puoluetta, -
sanoi, että ne Israelin arabivähemmistöön kuuluvat, -
jotka ovat Israelille epälojaaleja, pitäisi mestata.
Hän kutsui Israelin arabeja "viidenneksi kolonnaksi" -
ja syytti heitä aikeista tuhota juutalaisvaltio.
Nämä ovat Israelin kansalaisia, -
jotka pyrkivät tuhoamaan Israelin valtion sisältäpäin.
Kyseessä on viides kolonna; -
ei ole muuta keinoa kuvata tätä.
Gazan sodan aikana -
ei yksikään liehuttanut Israelin lippua Umm El-Fahemin arabikaupungissa.
Sen sijaan näimme satoja Hamasin ja Hizbollahin lippuja nostettuna salkoon.
Ne, jotka seisovat kanssamme, ovat oikeutettuja kaikkeen.
Mutta niille, jotka ovat meitä vastaan, ei ole mitään tehtävissä.
Heidät on mestattava. Muuten emme selviä täällä hengissä.
Ulkoministeri Lieberman on yksi niistä kuuluvimmista israelilaisista, -
jotka vaativat juutalaisten ja arabien erottamista.
Hänen Israel Beiteinu -puolueensa on mielipidekyselyiden mukaan -
saavuttamassa vain 5-6 paikkaa edellisten vaalien 14-15 paikasta.
Liebermanin kannatuspohja -
on koostunut pitkälti Neuvostoliiton paluumuuttajista.
He ovat integroiduttuaan siirtyneet muihin puolueisiin.
Israel alkoi tuoda hedelmiä ja vihanneksia Gazasta -
ensi kertaa lähes kahdeksaan vuoteen.
Se on osahelpotus taloudelliseen saartoon, -
jota on ylläpidetty Gazassa siitä asti, kun terroristijärjestö Hamas -
kaappasi vallan palestiinalaishallinnolta.
Palestiinalaiset iloitsivat asiasta.
Kahdeksaan vuoteen emme ole harjoittaneet vientiä.
Toivomme, että tämän myötä tilanne muuttuu nyt parempaan suuntaan -
ja maanviljelijät voivat jatkaa viljelystointaan.
Gazan maatalousministeriön edustaja sanoi, -
että kaupankäynnin osittainen jatku- minen Israelin kanssa on hyvä alku.
Ennen vuotta 2007 veimme suuria määriä -
kaikenlaisia vihanneksia Israeliin, noin 40 000 tonnia.
Toivottavasti pääsemme takaisin samoihin lukuihin.
Jos aloitamme nyt 5 000 - 10 000 tonnilla, -
se tekisi hyvää maataloussektorillemme.
Israel sanoi, että hedelmien ja vihannesten tuonnin Gazasta -
on tarkoitus auttaa palestiinalaisten taloutta sekä korvata Israelin omaa, -
raamatullisesta maan lepovuodesta johtuvaa vajetta.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Shabat shalom ja nähdään maanantaina!
Suomennos: Sirpa Bågman